സ്കൂളുകള് തുറക്കാന് ഗൗരവമായ ആലോചനയെന്ന് മുഖ്യമന്ത്രി: കോളേജ് വിദ്യാര്ത്ഥികള്ക്ക് വാക്സിനേഷന് സൗകര്യമൊരുക്കും തിരുവനന്തപുരം കോവിഡ് വ്യാപനം നിയന്ത്രിക്കാനായ സാഹചര്യത്തില് സ്കൂളുകള് തുറക്കുന്നതിനുള്ള ഗൗരവമായ ആലോചന നടക്കുകയാണെന്നു മുഖ്യമന്ത്രി. വിദഗ്ധരുമായി ഇതുസംബന്ധിച്ച ചര്ച്ച നടക്കുകയാണ്. സംസ്ഥാനത്തെ വ്യവസായവ്യാപാര മേഖലകളുടെ പുനരുജ്ജീവനവും അടിയന്തരമായി നടപ്പിലാക്കും. കോളജുകള് തുറക്കുന്നതിനാല് വിദ്യാര്ഥികള്ക്ക് കോവിഡ് വാക്സിനേഷനു സൗകര്യമൊരുക്കും. കോളജിലെത്തുന്നതിനു മുന്പ് ആദ്യ ഡോസ് എടുത്തിരിക്കണം. രണ്ടാമത്തെ ഡോസ് എടുക്കാനുള്ളവര് അതും എടുക്കണം. സംസ്ഥാനത്ത് ആദ്യഡോസ് വാക്സിനേഷന് 80 ആകുന്ന സാഹചര്യത്തില് ആര്ടിപിസിആര് ടെസ്റ്റ് വ്യാപകമാക്കും. ഡബ്ല്യുഐപിആര് നിരക്ക് എട്ടിന് മുകളിലുള്ള നഗര ഗ്രാമ വാര്ഡുകളില് കര്ശന നിയന്ത്രണം ഏര്പ്പെടുത്തും. നിലവില് ഇത് ഏഴ് ആണ്.